User talk:Kamsaar

Deputy Sayeed of Kamsar
पुरे दिलदार नगर क्षेत्र के शिक्षा जगत के निर्माता के रूप यदि किसी व्यक्ति के नाम का उल्लेख करना है तो वह डिप्टी मुहम्मद सईद ख़ान साहब हैं।क्षेत्र के प्रसिद्ध डाक्टर श्याम प्रसाद जी कहते हैं की हम सब सईद साहब को एक सूफी संत मानते हैं।सईद साहब ने अपनी लगन, निष्ठा और योग्यता से कमसार-ओ-बार समेत दिलदार नगर क्षेत्र के लोगों में शिक्षा कि ललक जगाने कि भरपूर कोशिश की।सईद साहब का जन्म 10 मई सन् 1894 ई० में कमसार के उसियाँ गाँव मे एक मुस्लिम परिवार(सुबेदार आलम खान/पिता) में हुआ था। सईद साहब एक उच्च विचार वाले नरम दिल और मृदुल स्वभाव वाले व्यक्ति थें जिनके अंदर क्षेत्र के लोगो कि शिक्षा और उन्नति की बहुत चिंता थी। इन्होने अपनी शिक्षा Presidency College से की। वहाँ से इन्होने BA(Hons.) कि डिग्री प्रथम श्रेणी से प्राप्त करने के बाद Patna College में लेक्चरार के रूप मे कार्यरत हो गए। माननिय जयप्रकाश नारायण जैसे महान राजनेता इनके शिष्य थें। बाद में सईद साहब हज़ारीबग़ में Deputy Collector के पद पर नियुक्त हुए। डिप्टी सईद साहब के अंदर देशप्रेम कि भावना हमेशा से थी। उस जमाने में जब गाँधी जी को हज़ारीबाग में गिरफ्तार कर लिए गए और ज़मानत के लिए सईद साहब के सामने पेश किया गया तो अंग्रेज अधिकारी ने ज़मानत ना देने कि सलाह दी परन्तु सईद साहब ने गाँधी जी का कोई अपराधिक आधार न पाकर गाँधी जी को ज़मानत दे दी। इसके परिणाम स्वरूप अंग्रेज अधिकारी ने बैठक बुलाकर सईद साहब के साथ अभद्र व्यवहार किया। इस अपमान को सईद साहब बर्दाश्त नही किये और उसी बैठक में अंग्रेज अधिकारी को मुँहतोड़ जवाब दिया जिससे अंग्रेज़ अधिकारी ने आपको निलम्बित कर दिया। सईद साहब ने अंग्रेज अधिकारी के विरूद्ध बिहार के गवर्नर से शिकायत कि और इत्तेफाक से वहाँ का गवर्नर वही अधिकारी नियुक्त हो गया। परन्तु उस अधिकारी ने अपनी गलती मानी और सईद साहब से माफी मांगकर उन्हे उनके पद पर बहाल कर दिया।15 Aug सन् 1947 में जब देश आज़ाद हुआ तो आपके शिष्य सर्वोदय नेता जयप्रकाश ने बहुत चाहा कि आपको पदोन्नति दे दी जाए परन्तु आपने कहा कि शिष्य के हाथ से गुरू कि पदोन्नति शोभनीय नही है और आपने पदोन्नति ठुकरा दी। तब बिहार सरकार ने यह मामला विधानसभा में प्रस्तुत कर यह पास करा दिया कि सईद साहब जबतक सेवा में रहना चाहे रह सकते हैं और आपको स्पेशल डिप्टी मजिस्ट्रेट के पद पर रखा गया। सईद साहब ने अपनी अथक मेहनत से क्षेत्र को शिक्षा कि रौशनी से चमकाया और आपसी मुहब्बत के पैगाम से दुर दुर तक खुश्बू फैलाई। आपका पुशतैनी 25 एकड़ ज़मीन दिलदार नगर के हुसैनाबद क्षेत्र में था जिसपर आपने शिक्षण संस्थान खोला जिसका नाम मुस्लिम राजपूत इंटर कालेज था। आज यह कालेज SKBM इंटर कालेज के नाम से जाना जाता है। सईद साहब ने सन् 1957 में दिलदारनगर विधानसभा से आजाद उम्मीदवार के रूप में चुनाव लड़ा पर आपसी एख्तेलाफ और क्षेत्रीय लोगों में सही समझ न होने के कारण आप चुनाव हार गए। सईद साहब जात-पात, ऊँच-नीच और गरीब अमीर में भेदभाव किए बिना क्षेत्र कि तरक्की और खुशहाली देखना चाहते थें। डिप्टी सईद साहब का देहांत 9 अप्रैल सन् 1966 ई० को हुआ और इनका क़ब्र पटना मे है। जिस महान हस्ती ने क्षेत्र और कौम़ की तरक्की के लिए दर दर कि ठोकरें खाई और जिसके लिए अपना खून पसीना बहाया उस महान हस्ती को वही कौम और वही क्षेत्रवासी भूलते जा रहे हैं। जब आप अपने पुर्वजों कि बहादुरी और मेहनत को भूल जाएंगे तो आपका वजूद भी मिट जाएगा। आज जरूरत है कि कोई उठे और सईद साहब के ख्वाबों को साकार करे।समाज को शिक्षित करे और क्षेत्र कि तरक्की के लिए हमेशा तत्पर रहे। आज जिस तरह से सईद साहब का क्षेत्र शिक्षा से दुर जा रहा और अंधकार को अपना रहा है वो शर्मनाक है। आज जरूरत है फिर से एक सईद को पैदा होने कि जो फिर से क्षेत्र को शिक्षा से रौशन कर दे। 2409:4063:6C05:6665:9D9E:EFCA:EF1D:F3FA (talk) 13:30, 14 April 2022 (UTC)